पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना की जांच की रफ्तार बढ़ने के साथ संक्रमितों की संख्या में भी अप्रत्याशित वृद्धि हुई है। गुरुवार को जिले में कोरोना के 3346 जांच में 283 संक्रमित मिले हैं। वही सिर्फ सदर अस्पताल स्थित जीएनएम गर्ल्स हॉस्टल स्थित कोविड केयर सेंटर में पांच मरीजों की मौत हो गई। जबकि स्वास्थ्य विभाग के आंकड़ों के अनुसार गुरुवार को इलाज के क्रम में सिर्फ तीन मरीजों की मौत की पुष्टि की गई है। गुरुवार को होम आइसोलेशन में रहने वाले 220 व आइसोलेशन वार्ड के 8 संक्रमित सहित 228 संक्रमित पूरी तरह ठीक हो गए है।
जिले में अप्रैल से अभी तक 5195 संक्रमित मिले हैं। जिसमें 2845 मरीज पूरी तरह ठीक हो गए है। शेष बचे संक्रमितों में 271 को आइसोलेशन वार्ड, 15 को रेफर तथा 1910 को होम आइसोलेट किया गया है। जिले में फिलहाल 2196 एक्टिव केस है। गुरुवार को मोतिहारी में 115 संक्रमित मिले हैं। वहीं ट्रेन से विभिन्न स्टेशनों पर उतरे 211 यात्रियों की जांच में 13 संक्रमित मिले हैं। मोतिहारी में 70, शरण नर्सिंग में 45, पहाड़पुर में 20, पीपराकोठी में 14, डंकन रक्सौल व बंजरिया में 11-11, फेनहारा, कल्याणपुर व सुगौली में 10-10, तुरकौलिया में नौ, एसआरपी रक्सौल में आठ, पताही में सात, संग्रामपुर, ढाका में छह-छह, चकिया व छौड़ादानों में पांच-पांच, तेतरिया व चिरैया में चार-चार, अरेराज, पकड़ीदयाल, घोड़ासहन में तीन-तीन, रामगढ़वा, रक्सौल, केसरिया व हरसिद्धि में दो-दो तथा आदापुर व मधुबन में एक-एक संक्रमित मिले हैं।
पताही में सीएचसी में पॉजिटिव महिला ने निगेटिव बच्चे को दिया जन्म, दोनों स्वस्थ
पताही|सीएचसी में प्रभारी चिकित्सा पदाधिकारी डॉ मोहनलाल प्रसाद के नेतृत्व में गुरुवार को चिकित्सकों ने एक कोरोना पॉजिटिव महिला का सुरक्षित प्रसव कराया। जच्चा व बच्चा दोनों स्वस्थ्य व सुरक्षित है। महिला का यह दूसरा संतान है और उसने पुत्र को जन्म दिया है। चिकित्सकों द्वारा बच्चे का कोरोना जांच किया तो उसकी रिपोर्ट नेगेटिव आई। प्रभारी डॉ. प्रसाद ने बताया कि महिला को परिजन हॉस्पिटल लेकर पहुंचे। महिला की कोरोना जांच की गई तो वह पॉजिटिव आई।
एक्सपर्ट व्यू
^कोरोना का दूसरा स्ट्रेन काफी खतरनाक है। इसमें सभी आयु वर्ग के लोग संक्रमित हो रहे हैं। कोरोना के लक्षण दिखाई पड़ने पर अपने आप को होम आइसोलेट कर लें। कोरोना गाइड लाइन का पालन करें। योगा-प्रणायाम के साथ गर्म पानी पिएं। लक्षण दिखते ही जांच जरूर कराएं। पॉजिटिव या निगेटिव होने के बावजूद डॉक्टर के परामर्श के अनुसार दवा व अन्य गतिविधियां करते रहें। पैनिक बिल्कुल भी नही हों। सभी संक्रमितों को ऑक्सीजन की जरूरत नही पड़ रही है।
-डॉ. आरके गुप्ता, फिजिशियन
सदर अस्पताल के आइसोलेशन वार्ड में 242 बेड खाली
जिले में पिछले 36 दिनों में 5195 कोरोना संक्रमित मिले हैं। इसमें 2845 संक्रमित पूरी तरह ठीक हो गए हैं। 15 को बेहतर इलाज के लिए रेफर किया जा चुका है। वहीं 27 मरीजों की इलाज के क्रम में मौत हो चुकी है। जबकि सदर अस्पताल परिसर स्थित आइसोलेशन वार्ड के 335 बेड में 93, डंकन रक्सौल में 60 में 46, एसआरपी रक्सौल में 40 में 38, रहमानिया 30 में 18, शरण नर्सिंग होम में 50 में 48, चकिया में 50 में 10, ढाका में 50 में 2, अरेराज में 50 में 8, पकड़ीदयाल के 50 में 1 तथा पीएचसी के 192 बेड में 7 मरीज को भर्ती किया गया है। गुरुवार को जिले के विभिन्न प्रखंडों में लगाए गए जांच शिविर में 3346 संदिग्धों की जांच की गई है। इसमें आरटीपीसीआर के 985 में 36, ट्रू नेट के 4 में 4 व एंटीजेन के 2357 जांच में 243 पॉजिटिव मिले हैं। इसकी पुष्टि सिविल सर्जन डॉ. अखिलेश्वर प्रसाद सिंह ने की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva kas_Deva hin_Deva kas_Deva bho_Deva hin_Deva zho_Hant eng_Latn